Народнае фінансаванне (сrowd – “натоўп”, funding – “фінансаванне”) – гэта наша спрадвечная дапамога талакой, толькі ў новым фармаце. А яшчэ гэта будучыня і новая форма плаціць падаткі, перакананы Алег Хаменка: “Я б хацеў, каб у нас было правільнае разуменне. Гэта не жабрацтва і не дабрачыннасць, а ўласны ўплыў на сённяшняе грамадства. Я галасую ўласным рублём, а не птушкай каля “так” ці “не”. Ён, дарэчы, сам паспяхова сабраў грошы на мабільны дадатак з народнымі казкамі.